
DR.30.6.2010 107 

 
tadi dalam banyak penggulungan. Apabila defisit dibelanjakan di dalam perkara-
perkara yang tidak membawa pulangan, umpama dalam menetapkan prioriti. 
Umpamanya perbelanjaan besar dalam PKFZ, dalam Pahang - Selangor water itu 
dan banyak yang lain, yang tidak perlu saya sebutkan. Ini yang sedang 
diperhatikan jangan diulangi sekali lagi, ya. Apabila perbelanjaan besar 
infrastruktur ini mengakibatkan defisit yang berlanjutan.  

Soalannya sekarang ini, yang saya nampak kalau kita tidak mengambil 
pinjaman daripada luar betul, mungkin sebab kita punya national saving yang 
tinggi, tetapi jangan cannibalize our national saving. Jangan kita korbankan 
simpanan nasional kita kerana kita mempunyai simpanan yang tinggi, hampir 44% 
KDNK.  Jadi, ini perkara yang kami khususnya di sebelah sini cukup khuatir akan 
berulang penyakit yang lama. Terima kasih. 

 Datuk Wira Haji Ahmad Hamzah [Jasin]: Yang Berhormat Menteri, Yang 
Berhormat Jasin. 

 Timbalan Yang di-Pertua [Datuk Ronald Kiandee]: Yang Berhormat 
Indera Mahkota dahulu. 

 Tuan Azan Ismail [Indera Mahkota]: Terima kasih Tuan Yang di-Pertua 
dan Yang Berhormat Menteri. Saya ada sedikit perkara yang agak berlainan 
daripada yang sedang diperbincangkan. Namun, konsepnya agak sama apabila 
RMK-10 banyak menumpukan kepada peranan yang akan dimainkan oleh sektor 
swasta ataupun pelaburan swasta, itu sebagaimana yang disasarkan.  

Akan tetapi, itu yang kita tahu Yang Berhormat Menteri, dua tahun 
kebelakangan ini kita menghadapi masalah, pelaburan swasta kita jatuh begitu 
teruk dan kita hanya bergantung kepada pelaburan awam atau pelaburan 
kerajaan.  

Banyak angka menunjukkan pelaburan kerajaan meningkat dengan begitu 
besar dalam masa yang sama untuk mengimbangi keperluan yang ada untuk 
perbelanjaan pembangunan yang sepatutnya kita sasarkan pada pelaburan 
swasta. Dalam masa yang sama kita tengok perbelanjaan swasta mendatar dan 
kita terpaksa tampung lagi sekali dengan perbelanjaan awam yang terpaksa 
dikeluarkan oleh kerajaan.  

Saya memanjangkan daripada Yang Berhormat Kuala Selangor tadi, 
antara sektor yang kita jangka dapat memberi sumbangan yang besar termasuk 
sektor pertanian, yang beberapa tahun dahulu kita betul-betul bersungguh untuk 
membangunkan kerana kita tengok kejatuhannya begitu besar Tuan Yang di-
Pertua. Tahun 1970 kita ada 29% KDNK daripada sektor ini dan sekarang cuma 
tinggal 7.1% pada tahun 2009. Ini kejatuhan yang sangat teruk tetapi itu kita 
pernah sasarkan satu polisi untuk mendatangkan hasil ataupun pendapatan dalam 
KDNK negara. Tidak menjadi. Sekarang ini, polisi itu sudah menjadi sejarah.  

Saya tidak nampak dalam RMK-10 diberi penekanan yang sama besar, 
seperti yang pernah kita matlamat dulu. Saya tidak tahulah sama ada kita hendak 
bergantung harap sangat kepada sektor perkhidmatan yang membengkak begitu 
besar. Jadi, antara dua perkara ini, agaknya prioriti ini Yang Berhormat Menteri 
bolehlah bagi kita feeling good factor, macam mana kita hendak imbangkan 
perkara ini yang nampak agak berkecamuk sedikit ini, terima kasih.  

 Datuk Wira Haji Ahmad Hamzah [Jasin]: Yang Berhormat Jasin. 

 Timbalan Yang di-Pertua [Datuk Ronald Kiandee]: Hendak beri jalan 
lagi Yang Berhormat Menteri? Yang Berhormat Jasin. 



tadi dalam banyak penggulungan. Apabila defisit dibelanjakan di dalam perkara- perkara yang tidak membawa pulangan, umpama dalam menetapkan prioriti. Umpamanya perbelanjaan besar dalam PKFZ, dalam Pahang- Selangor water itu dan banyak yang lain, yang tidak perlu saya sebutkan. Ini yang sedang diperhatikan jangan diulangi sekali lagi, ya. Apabila perbelanjaan besar infrastruktur ini mengakibatkan defisit yang berlanjutan. Soalannya sekarang ini, yang saya nampak kalau kita tidak mengambil pinjaman daripada luar betul, mungkin sebab kita punya national saving yang tinggi, tetapi jangan cannibalize our national saving. Jangan kita korbankan simpanan nasional kita kerana kita mempunyai simpanan yang tinggi, hampir 44% KDNK. Jadi, ini perkara yang kami khususnya di sebelah sini cukup khuatir akan berulang penyakit yang lama. Terima kasih. Datuk Wira Haji Ahmad Hamzah [Jasin]: Yang Berhormat Menteri, Yang Berhormat Jasin. Timbalan Yang di-Pertua [Datuk Ronald Kiandee]: Yang Berhormat Indera Mahkota dahulu. Tuan Azan Ismail [Indera Mahkota]: Terima kasih Tuan Yang di-Pertua dan Yang Berhormat Menteri. Saya ada sedikit perkara yang agak berlainan daripada yang sedang diperbincangkan. Namun, konsepnya agak sama apabila RMK-10 banyak menumpukan kepada peranan yang akan dimainkan oleh sektor swasta ataupun pelaburan swasta, itu sebagaimana yang disasarkan. Akan tetapi, itu yang kita tahu Yang Berhormat Menteri, dua tahun kebelakangan ini kita menghadapi masalah, pelaburan swasta kita jatuh begitu teruk dan kita hanya bergantung kepada pelaburan awam atau pelaburan kerajaan. Banyak angka menunjukkan pelaburan kerajaan meningkat dengan begitu besar dalam masa yang sama untuk mengimbangi keperluan yang ada untuk perbelanjaan pembangunan yang sepatutnya kita sasarkan pada pelaburan swasta. Dalam masa yang sama kita tengok perbelanjaan swasta mendatar dan kita terpaksa tampung lagi sekali dengan perbelanjaan awam yang terpaksa dikeluarkan oleh kerajaan. Saya memanjangkan daripada Yang Berhormat Kuala Selangor tadi, antara sektor yang kita jangka dapat memberi sumbangan yang besar termasuk sektor pertanian, yang beberapa tahun dahulu kita betul-betul bersungguh untuk membangunkan kerana kita tengok kejatuhannya begitu besar Tuan Yang di- Pertua. Tahun 1970 kita ada 29% KDNK daripada sektor ini dan sekarang cuma tinggal 7.1% pada tahun 2009. Ini kejatuhan yang sangat teruk tetapi itu kita pernah sasarkan satu polisi untuk mendatangkan hasil ataupun pendapatan dalam KDNK negara. Tidak menjadi. Sekarang ini, polisi itu sudah menjadi sejarah. Saya tidak nampak dalam RMK-10 diberi penekanan yang sama besar, seperti yang pernah kita matlamat dulu. Saya tidak tahulah sama ada kita hendak bergantung harap sangat kepada sektor perkhidmatan yang membengkak begitu besar. Jadi, antara dua perkara ini, agaknya prioriti ini Yang Berhormat Menteri bolehlah bagi kita feeling good factor, macam mana kita hendak imbangkan perkara ini yang nampak agak berkecamuk sedikit ini, terima kasih. Datuk Wira Haji Ahmad Hamzah [Jasin]: Yang Berhormat Jasin. Timbalan Yang di-Pertua [Datuk Ronald Kiandee]: Hendak beri jalan lagi Yang Berhormat Menteri? Yang Berhormat Jasin.